Turizm va sport vazirligi tashkil etildi

Prezident Shavkat Mirziyoyev «Turizm, sport va madaniy meros sohalarida davlat boshqaruvi tizimini yanada takomillashtirish chora-tadbirlari to‘g‘risida»gi farmonni imzoladi.
Farmonga muvofiq, Jismoniy tarbiya va sport vazirligi hamda Turizmni rivojlantirish davlat qo‘mitasi negizida Turizm va sport vazirligi tashkil etildi.
Hujjatda belgilanishicha, Turizm va sport vazirligi turizm, jismoniy tarbiya, sport va madaniy meros sohalarida yagona davlat siyosatini amalga oshiruvchi davlat boshqaruvi organi hisoblanadi.
Turizmni rivojlantirish bo‘yicha muvofiqlashtiruvchi kengash Turizm, sport, madaniy meros, transport logistikasi va xizmatlar sohalarida davlat-xususiy sheriklik hamda raqamlashtirishni rivojlantirish masalalari bo‘yicha muvofiqlashtiruvchi kengash etib qayta tashkil qilindi.
Kengash turizm, sport va madaniy meros obektlarining davlat-xususiy sheriklik asosida samarali boshqarilishini hamda mazkur sohalarga zamonaviy axborot texnologiyalari joriy etilishini muvofiqlashtirishi belgilandi.
Shuningdek, Vazirlar Mahkamasining ijro etuvchi tuzilmasida:
Turizm va sport vazirligi Jismoniy tarbiya va sport vazirligi hamda Turizmni rivojlantirish davlat qo‘mitasining huquqlari, majburiyatlari va shartnomalari, shu jumladan, xalqaro shartnomalari bo‘yicha huquqiy vorisi hisoblanishi belgilandi.
Farmonda belgilanishicha, 2021 yilda va kelgusi yillarda Madaniyat vazirligiga Davlat budjetidan madaniy meros obektlarini restavratsiya qilish va tiklash, shuningdek, arxeologik ishlar xarajatlari uchun ajratiladigan mablag‘lar Turizm va sport vazirligiga ajratiladi.